CELEX: 62007TA0405
Language: et
Date: 2009-05-20 00:00:00
Title: Liidetud kohtuasjad T-405/07 ja T-406/07: I kahjuEsimese Astme Kohtu 20. mai 2009 . aasta otsus — CFCMCEE versus Siseturu Ühtlustamise Amet (P@YWEB CARD ja PAYWEB CARD) (Ühenduse kaubamärk — Ühenduse sõnamärkide P@YWEB/email CARD ja PAYWEB CARD taotlused — Absoluutne keeldumispõhjus — Eristusvõime osaline puudumine — Määruse (EÜ) nr 40/94 artikli 7 lõike 1 punkt b)

4.7.2009   
            
            
               ET
            
            
               Euroopa Liidu Teataja
            
            
               C 153/37
            
         I kahjuEsimese Astme Kohtu 20. mai 2009. aasta otsus — CFCMCEE versus Siseturu Ühtlustamise Amet (P@YWEB CARD ja PAYWEB CARD)
   (Liidetud kohtuasjad T-405/07 ja T-406/07) (1)
   
   (Ühenduse kaubamärk - Ühenduse sõnamärkide P@YWEB/email CARD ja PAYWEB CARD taotlused - Absoluutne keeldumispõhjus - Eristusvõime osaline puudumine - Määruse (EÜ) nr 40/94 artikli 7 lõike 1 punkt b)
   2009/C 153/70
   Kohtumenetluse keel: prantsuse
   
      Pooled
   
   
      Hageja: Caisse fédérale du Crédit mutuel Centre Est Europe (CFCMCEE) (Strasbourg, Prantsusmaa) (esindajad: advokaadid P. Greffe, J. Schouman ja L. Paudrat)
   
      Kostja: Siseturu Ühtlustamise Amet (kaubamärgid ja tööstusdisainilahendused) (esindaja: A. Folliard-Monguiral)
   
      Kohtuasja ese
   
   Hagid Siseturu Ühtlustamise Ameti esimese apellatsioonikoja 10. juuli 2007. aasta otsuse (asi R 119/2007-1) ja 12. septembri 2007. aasta otsuse (asi R 120/2007-1) peale, mis käsitlevad sõnamärkide P@YWEB CARD ja PAYWEB CARD ühenduse kaubamärgina registreerimise taotlusi.
   
      Otsuse resolutsioon
   
   
               1.
            
            
               Tühistada Siseturu Ühtlustamise Ameti (kaubamärgid ja tööstusdisainilahendused) esimese apellatsioonikoja 10. juuli 2007. aasta otsus (asi R 119/2007-1) ja 12. septembri 2007. aasta otsus (asi R 120/2007-1) kuna neis keelduti sõnaliste tähiste P@YWEB CARD ja PAYWEB CARD registreerimisest ühenduse kaubamärgina 15. juuni 1957. aasta märkide registreerimisel kasutatava kaupade ja teenuste rahvusvahelise klassifikatsiooni Nizza kokkuleppe (uuesti läbi vaadatud ja parandatud kujul) klassi 9 kuuluvate järgmiste kaupade jaoks: foto-, filmi-, signalisatsiooni-, kontrollivahendid ning seadmed, heli ja kujutise salvestus-, edastus- ja taasestusaparatuur; heliplaadid, elektroonilised märkmikud, müügiautomaadid, videolindid, kupüüride, talongide, konto väljavõtete ja konto väljavõtte detailide väljastusautomaadid, kaamerad (filmiaparatuur), videokaamerad, videokassetid, CD-ROM-id, triipkoodi lugejad; audio-video laserkettad, optilised laserkettad, valeraha detektorid, flopikettad, magnetandmekandjad, optilised andmekandjad, videoekraanid, infotöötlusseadmed, sideseadmed, liidesed (infotehnoloogia), lugejad (infotehnoloogia), tarkvara (salvestatud programmid), monitorid (arvutiprogrammid), arvutid, arvuti sisend- ja väljundseadmed, salvestatud arvutiprogrammid, salvestatud operatsioonisüsteemi programmid (arvutitele), raadiotelefonid, vastuvõtjad (audio-, video), telefoniaparaadid, televiisorid, tööaja arvestusseadmed, edastusseadmed (telekommunikatsioon), kesktöötlusseadmed (protsessorid) ning klassi 38 kuuluvate järgmiste teenuste jaoks: teatavad teabeteenused (uudised) m.h pangandussektorile, raadiotelefoniside, telefoniside, telegrammide saatmine, telegrammide edastamine, telesaated, telekommunikatsiooniseadmete üürimine, sõnumiedastusseadmete üürimine, telefonide üürimine, mobiilne raadiotelefoniside, telefoniside teenused.
            
         
               2.
            
            
               Jätta hagi ülejäänud osas rahuldamata.
            
         
               3.
            
            
               Caisse fédérale du Crédit mutuel Centre Est Europe (CFCMCEE) ja Siseturu Ühtlustamise Amet kannavad oma kohtukulud ise.
            
         
      (1)  ELT C 8, 12.1.2008.